ai4bharat/Pralekha huggingface dataset:
যুবওক্রীড়াবিষয়কমন্ত্রক
কেন্দ্রীয় যুব বিষয়ক ও ক্রীড়া মন্ত্রী আগামীকাল পাঞ্জাবের রোপারে যুব উৎসব - ইন্ডিয়া@২০৪৭ – এর সূচনা করবেন
নয়াদিল্লি, ০৩ মার্চ, ২০২৩
দেশ জুড়ে যুব উৎসব – ইন্ডিয়া@২০৪৭ – এর সূচনা হতে চলেছে আগামীকাল। পাঞ্জাবের রোপারে কেন্দ্রীয় যুব বিষয়ক ও ক্রীড়া এবং তথ্য ও সম্প্রচার মন্ত্রী শ্রী অনুরাগ সিং ঠাকুর অনুষ্ঠানের উদ্বোধন করবেন। ঐ একই অনুষ্ঠানে তিনি যুব উৎসবের ড্যাশ বোর্ড – এরও সূচনা করবেন। আগামীকাল রোপার ছাড়াও উত্তর প্রদেশের প্রতাপগড়, উত্তরাখন্ডের হরিদ্বার, মধ্যপ্রদেশের ধার ও হোসাঙ্গাবাদ, রাজস্থানের হনুমানগড়, ঝাড়খন্ডের সারাইকেলা, পাঞ্জাবের কাপুরথালা, মহারাষ্ট্রের জলগাঁও, অন্ধ্রপ্রদেশের বিজয়ওয়াড়া, তেলেঙ্গানার করিমনগর, কেরলের পালাক্কাড় এবং তামিলনাডুর কুডালোরে এই উৎসবের সূচনা হবে।
দেশের যুবশক্তিকে স্বীকৃতি দিতে প্রথম পর্বে ১৫০টি জেলায় আগামীকাল থেকে ৩১ মার্চ পর্যন্ত এই উৎসবের আয়োজন করা হয়েছে।
যুব বিষয়ক ও ক্রীড়া মন্ত্রকের অধীনস্ত নেহরু যুব কেন্দ্র সংগঠন দেশের প্রতিটি জেলায় এই উৎসবের আয়োজন করবে। আগামী জুন মাস পর্যন্ত ত্রিস্তরীয় এই উৎসবের প্রথম পর্ব জেলা-ভিত্তিক। চলতি অর্থবর্ষে ১৫০টি জেলায় স্কুল ও কলেজে যুব উৎসবের আয়োজন করা হবে। বিজয়ীরা অগাস্ট থেকে সেপ্টেম্বরে সংশ্লিষ্ট রাজ্যের রাজধানীতে রাজ্য পর্যায়ের উৎসবে অংশগ্রহণ করবেন। অক্টোবরের তৃতীয় ও চতুর্থ সপ্তাহে জাতীয় স্তরে আয়োজিত উৎসবে রাজ্য স্তরে বিজয়ীরা অংশগ্রহণ করবেন। জাতীয় পর্যায়ের এই উৎসব অনুষ্ঠিত হবে দিল্লিতে।
উৎসবে তরুণ শিল্পী, লেখক-লেখিকা ও ফটোগ্রাফাররা দেশের সমৃদ্ধ সংস্কৃতিকে তাঁদের সৃষ্টির মাধ্যমে তুলে ধরবেন। উৎসবে আয়োজিত প্রতিযোগিতার বিষয়গুলি হ’ল – উন্নত ভারতের লক্ষ্য পূরণ; ঔপনিবেশিক মানসিকতা দূর করা; আমাদের ঐতিহ্যের প্রতি গর্ববোধ; একতা ও সৌহার্দ্যবোধ এবং নাগরিকদের মধ্যে কর্তব্য বোধ। অমৃতকালে যে ৫টি সংকল্প নেওয়া হয়েছে, তা পূরণে জনঅংশীদারিত্বের সঙ্গে যুবশক্তিকে যুক্ত করতে হবে। ১৫ – ২৯ বছর বয়সী যুবক-যুবতীরা এই প্রতিযোগিতায় অংশগ্রহণ করতে পারবেন। এই প্রতিযোগিতায় তরুণ চিত্রশিল্পী, লেখক এবং ফটোগ্রাফারদের প্রতিভা তুলে ধরা হবে।
যুব উৎসবে বিভিন্ন মন্ত্রক ও দপ্তর ছাড়াও কেন্দ্রীয় ও রাজ্য সরকারি প্রতিষ্ঠান অংশ নেবে। উৎসবে কিছু স্টল থাকবে। ফিট ইন্ডিয়া, ড্রোন প্রদর্শন, গ্রামোন্নয়ন, অণু, ক্ষুদ্র ও মাঝারি শিল্পোদ্যোগ এবং অর্থনৈতিক পরিষেবা, ৫-জি প্রযুক্তি, কৃষি, স্বাস্থ্য, দক্ষতা বিকাশ, ব্লক চেন সার্টিফিকেট, জেলাস্তরে বিভিন্ন অখ্যাত নায়কদের তথ্য সামনে নিয়ে আসার উদ্যোগ – বীর গাথা সহ বিভিন্ন বিষয়ের উপর স্টল থাকবে। ভারতের তরুণ নাগরিক ও প্রাচীন ইতিহাসের সমাবেশ এই উৎসবে প্রতিফলিত হবে। স্বাধীনতার অমৃতকালে গৃহীত ৫টি শপথ বাস্তবায়নের মধ্য দিয়ে ভারত আগামী দিনে উন্নত রাষ্ট্র হয়ে উঠবে।
PG/CB/SB
(
ক্রেতা, খাদ্যএবংগণবন্টনমন্ত্রক
কেন্দ্র টোম্যাটোর দাম আরও কিছুটা কমিয়েছে; এনসিসিএফ এবং নাফেড-এর মাধ্যমে আগামীকাল থেকে প্রতি কিলোগ্রাম ৭০ টাকা দরে টোম্যাটো বিক্রি করা হবে
নয়াদিল্লি, ১৯ জুলাই, ২০২৩
গ্রাহক বিষয়ক দপ্তর এনসিসিএফ এবং নাফেড-কে ২০ জুলাই, ২০২৩ তারিখ থেকে টোম্যাটো ৭০ টাকা প্রতি কিলোগ্রাম খুচরো দরে বিক্রি করার নির্দেশ দিয়েছে। টোম্যাটোর দাম আরও কিছুটা কমায় এই সিদ্ধান্ত। এনসিসিএফ এবং নাফেড প্রাথমিকভাবে ৯০ টাকা প্রতি কিলোগ্রাম দরে টোম্যাটো বিক্রি করছিল। এরপর ২০২৩-এর ১৬ জুলাই তা কমে ৮০ টাকা প্রতি কিলোগ্রাম হয়। গ্রাহকদের সুবিধার্থে বর্তমানে তা আরও কিছুটা কমিয়ে করা হল ৭০ টাকা প্রতি কিলোগ্রাম।
এটি স্মরণ করা যেতে পারে যে গ্রাহক বিষয়ক দপ্তরের নির্দেশে এনসিসিএফ এবং নাফেড অন্ধ্রপ্রদেশ, কর্ণাটক ও মহারাষ্ট্রের মাণ্ডিগুলি থেকে টোম্যাটো সংগ্রহ করেছে। বিগত একমাসে যেসব জায়গায় টোম্যাটোর খুচরো দাম রেকর্ড পরিমাণ বেড়েছে সেখানে দাম কমানোর লক্ষ্যেই এই পদক্ষেপ। দিল্লি ও এনসিআর-এ খুচরো বাজারে টোম্যাটো বিক্রি শুরু হয় ১৪ জুলাই, ২০২৩ থেকে। ১৮ জুলাই, ২০২৩ পর্যন্ত এই দুই সংস্থা মোট ৩৯১ মেট্রিক টন টোম্যাটো সংগ্রহ করেছে এবং তা দিল্লি এনসিআর, রাজস্থান, উত্তরপ্রদেশ এবং বিহারে খুচরো গ্রাহকদের কাছে বিক্রি করা হয়েছে।
CG/PM/DM
(Visitor Counter : 39
নির্বাচনকমিশন
ভারতের নির্বাচন কমিশন রাজনৈতিক দলগুলির নাম নিবন্ধীকরণের জন্য বিজ্ঞপ্তি প্রকাশের সময় সীমায় ছাড় দিয়েছে
নয়াদিল্লি, ০৯ অক্টোবর, ২০২০
ভারতের নির্বাচন কমিশন রাজনৈতিক দলগুলির নাম নথিভুক্তি করণের সময়সীমায় ছাড় দিয়েছে এবং বিজ্ঞপ্তি প্রকাশের সময় ৩০ দিন থেকে কমিয়ে ৭ দিন করা হয়েছে। যে সমস্ত রাজনৈতিক দল ৭ই অক্টোবরের বা তার আগে বিজ্ঞপ্তি প্রকাশ করেছে, তাদের জন্য এই নিয়ম কার্যকর হবে। ৭ই অক্টোবরের আগে যে সমস্ত রাজনৈতিক দল ৭ দিনেরও কম সময়ে বিজ্ঞপ্তি প্রকাশ্যে এনেছে, তারা সহ সমস্ত রাজনৈতিক দলের যদি কোনও আপত্তি থেকে থাকে, তবে তারা আগামী ১০ই অক্টোবর অথবা ৩০ দিনের সময়সীমা শেষ হচ্ছে  বিকেল সাড়ে পাঁচটার মধ্যে তাদের সর্বশেষ তথ্য জমা দিতে পারবে।
ভারতের নির্বাচন কমিশন গত ২৫শে সেপ্টেম্বর বিহার বিধানসভা নির্বাচনের নির্ঘন্ট ঘোষণা করেছে। এই ঘোষণার পর কমিশনের নজরে আনা হয় যে, কোভিড-১৯ পরিস্থিতির জেরে একাধিক বিধিনিষেধের ফলে রাজনৈতিক দলগুলির নাম নথিভুক্তিকরণের আবেদন জমা দেওয়ার ক্ষেত্রে বিলম্ব হচ্ছে। যার ফলে, রাজনৈতিক দলগুলির নাম নথিভুক্তিকরণ প্রক্রিয়াতেও দেরী হচ্ছে। এই বিষয়টির কথা বিবেচনা করে কমিশন বিজ্ঞপ্তি প্রকাশের সময়সীমার ক্ষেত্রে ছাড় দিয়েছে। উল্লেখ্য আগামী ২০শে অক্টোবর বিহারে তৃতীয় দফার নির্বাচনের মনোনয়ন জমা দেওয়ার শেষ তারিখ থেকে এই নিয়মকার্যকর হবে।১৯৫১ সালের জনপ্রতিনিধিত্ব আইনের ২৯এ ধারানুযায়ী, রাজনৈতিক দলগুলির নিবন্ধীকরণ প্রক্রিয়া হয়ে থাকে। নির্দিষ্ট নির্দেশিকা অনুযায়ী, আবেদনকারী রাজনৈতিক দলগুলি তাদের প্রস্তাবিত দলের নাম ২টি জাতীয় দৈনিক পত্রিকা এবং ২টি স্থানীয় দৈনিক পত্রিকায় প্রকাশ করতে হয়। ২ দিন আপত্তি জানানোর জন্য থাকে।যদি রাজনৈতিক দলের নাম নথিভুক্তকরণ সম্পর্কিত কোন আপত্তি থাকে তা হলে এই ধরণের বিজ্ঞপ্তি প্রকাশের ৩০ দিনের মধ্যে তা কমিশনকে জানাতে হবে। প্রকাশিত বিজ্ঞপ্তি কমিশনের ওয়েবসাইটেও প্রকাশ করা হবে।
CG/SS/SB
(Visitor Counter : 209
কয়লামন্ত্রক
ভারত গ্লোবাল মিথেন ইনিশিয়েটিভ স্টিয়ারিং লিডারশিপ বৈঠকের সভাপতিত্ব করেছে
নতুন দিল্লি, ১০ই ডিসেম্বর, ২০২১
গ্লোবাল মিথেন ইনিশিয়েটিভ  –এর স্টিয়ারিং লিডারশিপ বৈঠক ভার্চুয়ালী আয়োজন করা হয়। ভার্চুয়ালী আয়োজিত এই বৈঠকে ভাইস চেয়ারম্যান হিসেবে কয়লা মন্ত্রকের সচিব শ্রী ভি কে তিওয়ারী বৈঠকের পৌরোহিত্য করেন। পরিবেশে মিথেন গ্যাস নিঃসরণ হলে গ্রীণ হাউসের সমস্যা বাড়বে। মিথেন গ্যাস কার্বন ডাই অক্সাইডের থেকে ২৫ থেকে ২৮ গুণ বেশি।
জিএমআই একটি স্বেচ্ছাসেবী সরকারী উদ্যোগ । আন্তর্জাতিক এই সংগঠনে মার্কিন যুক্তরাষ্ট্র ও কানাডা সহ ৪৫টি দেশ রয়েছে। মানুষের দৈনন্দিন জীবন যাত্রার কারণে বাতাসে মিথেনের নিঃসরণ হয়ে থাকে। এই ফোরামে নানা দেশ মিথেন নিঃসরণ হ্রাসে বিভিন্ন উদ্যোগের কথা জানিয়েছে। ২০০৪ সালে ফোরাম যখন তৈরি হয়, সেই সময় থেকেই ভারতের এর সদস্য । আর এখন প্রথমবার মার্কিন যুক্তরাষ্ট্রের সঙ্গে ভারত স্টিয়ারিং লিডারশিপে ভাইস চেয়ারম্যানের দায়িত্ব পালন করবে। এই সংস্থায় স্টিয়ারিং লিডারশিপের সভাপতি কানাডা। পরবর্তী বৈঠকের আগে বিভিন্ন সিদ্ধান্ত বাস্তবায়ন নিয়ে আজকের বৈঠকে আলোচনা হয়েছে। পরিবেশে মিথেন গ্যাসের পরিমাণ কমানোর জন্য ভারত যে সব পদক্ষেপ নিয়েছে, সেগুলি ফোরামে আলোচনা করা হয়েছে। এই উদ্যোগগুলি মার্কিন যুক্তরাষ্ট্র ও কানাডা প্রশংসা করেছে।
CG/CB/SFS
(Visitor Counter : 135
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৪ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৬ কোটি ৫৩ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৮,৬০৩ জন।
বর্তমানে কোভিড মুক্ত হওয়ার হার ৯৮.৩৫ শতাংশ।
গত চব্বিশ ঘন্টায় আরোগ্য লাভ করেছেন ৮ হাজার ১৯০ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৫৩ হাজার ৮৫৬ জন।
মোট সংক্রমিতের ১ শতাংশের কম, মাত্র ০.২৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৯৯ হাজার ৯৭৪ জন।
দৈনিক সংক্রমিতের হার গত ৬১ দিন ধরে ২ শতাংশের কম, আজ এই হার ০.৬৯ শতাংশ।
সাপ্তাহিক সংক্রমিতের হার ২০ দিন ধরে ১ শতাংশের নিচে রয়েছে, বর্তমানে ০.৮১ শতাংশ।
মোট নমুনা পরীক্ষা হয়েছে ৬৪ কোটি ৬০ লক্ষ।
CG/SS/SB
(Visitor Counter : 105
প্রতিরক্ষামন্ত্রক
১৯৭১ সালের যুদ্ধের শহীদ সেনাদের প্রতীক উল্টানো রাইফেল এবং হেলমেট ইন্ডিয়া গেট থেকে জাতীয় যুদ্ধ স্মৃতিসৌধে নিয়ে যাওয়া হয়েছে
নতুন দিল্লি, ২৭ মে, ২০২২
সশস্ত্র বাহিনী আজ এক অনুষ্ঠানের মধ্যে দিয়ে ১৯৭১ সালের যুদ্ধে শহীদ সৈন্যদের প্রতীক উল্টানো রাইফেল এবং হেলমেট জাতীয় যুদ্ধ স্মৃতিসৌধের পরম যোদ্ধা স্থলে নিয়ে যায় ও তা পরমবীর চক্র বিজয়ীদের আবক্ষ মূর্তিতে স্থাপন করে ।
এই অনুষ্ঠানের মধ্যে দিয়ে জাতীয় যুদ্ধ স্মারকস্থলের সঙ্গে ১৯৭১-এর যুদ্ধে শহীদ সৈন্যদের স্মৃতিসৌধের একত্রিকরণের কাজ সম্পন্ন হয়েছে ।
অনুষ্ঠানের নেতৃত্বে ছিলেন চীফ অফ ইন্টিগ্রেটেড ডিফেন্স স্টাফ টু দ্যা চেয়ারম্যান, চীফস অফ স্টাফ কমিটি এয়ার মার্শাল বি আর কৃষ্ণ । এই অনুষ্ঠানে যোগ দেন সেনা বাহিনীর তিন শাখার অ্যাডজুট্যান্ট জেনারেল পদমর্যাদার আধিকারিকরা।
এই অনুষ্ঠানের অঙ্গ হিসেবে শেষ অভিবাদন জানানো হয় এবং সিআইএসসি ইন্ডিয়া গেটে পুষ্পস্তবক অর্পণ করে । এরপর সেখান থেকে উল্টানো রাইফেল এবং হেলমেটটি একটি বিশেষ গাড়ি করে পরম যোদ্ধা স্থলে নিয়ে গিয়ে স্থাপন করা হয় । সিআইএসসি এবং সেনা বাহিনীর তিন শাখার অ্যাডজুট্যান্ট জেনারেল পদমর্যাদার আধিকারিকরা নতুন স্মৃতিসৌধে অভিবাদন জানান ।
CG/SS/RAB
(Visitor Counter : 97
শিল্পওবাণিজ্যমন্ত্রক
পাঁচ রকমের ভারতীয় কফির জিআই তকমা
নয়াদিল্লি, ২৯ মার্চ, ২০১৯
ভারত সরকারের শিল্প ও বাণিজ্য মন্ত্রকের শিল্প এবং অভ্যন্তরীণ বাণিজ্য প্রসার দপ্তর সম্প্রতি পাঁচ রকমের ভারতীয় কফিকে জিআই  তকমা দিয়েছে। এগুলি হল –
· কুর্গ আরাবিকা কফি – কর্ণাটকের কোরাগু জেলায় বিশেষভাবে এই কফি উৎপন্ন করা হয়।
· ওয়েনাড় রোবুস্তা কফি – কেরলের ওয়েনাড় জেলার পূর্বাঞ্চলে এই কফি চাষ হয়।
· চিকমালাগুর অ্যারাবিকা কফি – দাক্ষিণাত্যের মালভূমির কর্ণাটকের মালনাড় এলাকার চিকমালাগুর জেলায় এই কফি উৎপাদিত হয়।
· আরাকু ভ্যালি অ্যারাবিকা কফি – অন্ধ্রপ্রদেশের বিশাখাপাত্তম এবং ওড়িশার পার্বত্য এলাকায় উপজাতি গোষ্ঠীর লোকেরা চিরায়ত প্রথায় সম্পূর্ণ জৈব পদ্ধতিতে এই কফি চাষ করেন।
· বাবাবুদানগিরিজ অ্যারাবিকা কফি – চিকমাগালুর জেলার মধ্যাঞ্চলে এই কফি উৎপাদিত হয়। এই কফির মধ্যে চকোলেটের গন্ধ আছে। প্রাকৃতিক উপায়ে জারিত করে এই কফি উৎপাদন করা হয়।
এর আগে, মরশুমী মালাবার রোবুস্তা কফি জিআই তকমা পেয়েছিল।
মূলত দক্ষিণ ভারতে কফি চাষ হয়। ৩.৬৬ লক্ষ কফি চাষি ৪.৫৪ লক্ষ হেক্টর জমিতে এই চাষ করেন। কর্ণাটকে ৫৪ শতাংশ, কেরলে ১৯ শতাংশ, তামিলনাড়ুতে ৮ শতাংশ, উত্তর-পূর্ব ভারতে ১.৮ শতাংশ এবং অন্ধ্রপ্রদেশ ও ওড়িশায় ১৭.২ শতাংশ কফি উৎপাদিত হয়।
ইউরোপের বাজারে ভালো মানের ভারতীয় কফির চাহিদা রয়েছে। আচ্ছাদিত অবস্থায় এই কফি চাষ করা হয়। এরপর তা সূর্যালোকে শুকনো হয়। জিআই তকমা পাওয়ার ফলে কফি উৎপাদকরা নির্দিষ্ট মান বজায় রাখার জন্য আরও বিনিয়োগ করবেন।
CG/CB/DM
(Visitor Counter : 1169
জাহাজচলাচলমন্ত্রক
বন্দর গুলিতে আমদানি রপ্তানি ক্ষেত্রে কন্টেনার ওঠা নামায় বিলম্বের ক্ষেত্রে, কোনো রকম অতিরিক্তি মাসুল আরোপ করা যাবেনা বলে, জাহাজ সংস্থা গুলিকে নির্দেশ জারি করা হয়েছে
নতুন দিল্লি, ২৯ মার্চ, ২০২০
কেন্দ্রীয় জাহাজ মন্ত্রক, সমস্ত জাহাজ সংস্থাগুলিকে নির্দেশ দিয়েছে যে আমদানি রপ্তানি ক্ষেত্রে, কন্টেনার ওঠানামায় দেরি হলে কোনো রকম অতিরিক্ত মাসুল আরোপ করা যাবে না। ২২শে মার্চ,২০২০ থেকে ১৪ ই এপ্রিল পর্যন্ত এই সিদ্ধান্ত কার্যকর থাকবে। জাহাজে পণ্য পরিবহন ক্ষেত্রে সময় ছাড়ের বিষয়ে সর্বসম্মতিক্রমে যে সিদ্ধান্ত হয়েছে তা চুক্তির একটি অঙ্গ হিসেবে বিবেচিত হবে।
ভারতের সমুদ্র বন্দরগুলিতে সঠিক ভাবে পণ্য পরিবহন অব্যাহত রাখতে এই নির্দেশিকা জারি করা হয়েছে। এই সময়কালে জাহাজ সংস্থা গুলি কোনো ভাবে অতিরিক্ত কোনো মাসুল আরোপ করতে পারবে না বলেও নির্দেশিকায় জানানো হয়েছে। দেশ জুড়ে কোভিড-19 সংক্রমণ ছড়িয়ে পড়ার প্রেক্ষিতে যে সমস্যা দেখা যাচ্ছে, তার মোকাবিলায় এই সিদ্ধান্ত। এই সিদ্ধান্ত শুধুমাত্র এই পরিস্থিতিতেই কার্যকর হবে।
২৫শে মার্চ,২০২০ থেকে কোভিড -19 অতিমারীর দরুণ দেশজুড়ে যে লক ডাউন পরিস্থিতি চলছে, তার প্রেক্ষিতে জাহাজ বন্দরগুলিতে পণ্য ওঠানামার ক্ষেত্রে তৃণমূল স্তরে কিছু অসুবিধা এবং বিলম্ব হচ্ছে। ফলত এই পরিস্থিতিতে মালবাহী জাহাজ সংস্থা গুলি তাদের কাজ বন্ধ রাখতে বাধ্য হচ্ছে নয়তো তাদের পণ্য পরিবহনের ক্ষেত্রে জটিলতা কাটাতে প্রযোজনীয় নথিপত্র তৈরীতে ব্যস্ত হয়ে পড়ছে। এই নির্দেশ্কা, বাণিজ্য এবং সরবরাহ মসৃণভাবে অব্যাহত রাখতে বিশেষ ভূমিকা নেবে।
(CG/PPM
প্রধানমন্ত্রীরদপ্তর
গুড ফ্রাইডে উপলক্ষে প্রভু যীশুর আত্মবলিদানের ভাবনাকে স্মরণ করেছেন প্রধানমন্ত্রী
নয়াদিল্লি, ০৭ এপ্রিল, ২০২৩
প্রধানমন্ত্রী শ্রী নরেন্দ্র মোদী গুড ফ্রাইডে উপলক্ষে প্রভু যীশুর আত্মবলিদানের ভাবনাকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “আজ গুড ফ্রাইডে। আমরা সেই আত্মবলিদানের কথা স্মরণ করছি, যা প্রভু যীশু ভেবেছিলেন। তিনি কষ্ট ও যন্ত্রণা সহ্য করেও মানুষের প্রতি সেবা ও অন্যের দুঃখে ব্যথিত হওয়ার আদর্শ থেকে বিচ্যুত হননি। প্রভু যীশুর সেই ভাবনা সকলকে অনুপ্রাণিত করুক – এই প্রার্থনাই করি”।
PG/CB/SB
(
কৃষিমন্ত্রক
পিএম-কিষাণ পেমেন্ট
নয়াদিল্লি, ০৭ ফেব্রুয়ারি, ২০২৩
প্রধানমন্ত্রী কিষাণ সম্মান নিধির  অধীন সুবিধাভোগীর সংখ্যা প্রথম পর্বে  ৩ কোটি ১৬ লক্ষ থেকে বেড়ে একাদশ পর্বে  এই সময়কালে ১০ কোটি ৪৫ লক্ষ্যে পৌঁছেছে।
পিএম-কিষাণ নিধির অধীন পেমেন্ট প্রাপক সুবিধাভোগীর সংখ্যা বাড়াতে সরকার নিম্নলিখিত পদক্ষেপ গ্রহণ করেছে:-
১) পিএম-কিষাণ পোর্টাল যা ফারমার্স কর্নার নামে পরিচিত তাতে কৃষকদের জন্য বিশেষ সুবিধার সংস্থান রাখা হয়েছে। এই সুবিধা মারফৎ কৃষকরা নিজেরাই নাম তুলতে পারবেন।
২) ২০২০-এর ২৪ ফেব্রুয়ারি একটি বিশেষ মোবাইল অ্যাপ চালু করা হয়। এই অ্যাপ মারফৎ ফারমার্স কর্নার প্রাপ্ত সুবিধাগুলির সুযোগ পাওয়া যায়।
৩) অভিন্ন সেবা কেন্দ্র তৈরি হয়েছে পিএম-কিষাণ প্রকল্পে কৃষকদের নাম তোলায় সাহায্যের জন্য। তাতে তাদের সংশ্লিষ্ট প্রয়োজনীয় নতুন তথ্যের সংযোজন, পেমেন্ট গ্রহণের ক্ষেত্রে কোথাও কোনো পরিবর্তন হয়ে থাকলে তা যোগ করারও ব্যবস্থা রয়েছে।
৪) রাজ্যসরকারগুলি ব্লক, জেলা এবং রাজ্যস্তরে এই প্রকল্পে শীর্ষ আধিকারিক নিয়োগ করেছে।
৫) রাজ্য এবং কেন্দ্রশাসিত অঞ্চলগুলি এক্ষেত্রে প্রচারাভিযান চালাচ্ছে এবং দ্রুত তথ্য যাচাই ও সুবিধাভোগীদের নাম তোলার কাজ সুনিশ্চিত করতে সচেতনতা শিবিরের আয়োজন করেছে।
৬) রাজ্য এবং কেন্দ্রশাসিত অঞ্চলগুলিকে বলা হয়েছে সমস্ত যোগ্য কৃষক পরিবারের নাম যুক্ত করে এই প্রকল্পকে সম্পূর্ণ করে তোলার প্রক্রিয়াকে দ্রুত সম্পন্ন করতে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় কৃষি এবং কৃষক কল্যাণ মন্ত্রী শ্রী নরেন্দ্র সিং তোমর।
PG/AB/NS
(Visitor Counter : 95
প্রধানমন্ত্রীরদপ্তর
মার্কিন যুক্তরাষ্ট্রের অগ্রণী পেশাদারদের সঙ্গে প্রধানমন্ত্রীর আলাপচারিতা
নতুন দিল্লি, ২৪জুন, ২০২৩
প্রধানমন্ত্রী শ্রী নরেন্দ্র মোদী 23 জুন, 2023-এ ওয়াশিংটন ডিসি-র জন এফ কেনেডি সেন্টারে মার্কিন যুক্তরাষ্ট্রের পেশাদারদের একটি সমাবেশে ভাষণ দিয়েছেন।
অনুষ্ঠানটির আয়োজন করেছিল ইউএস-ইন্ডিয়া স্ট্র্যাটেজিক পার্টনারশিপ ফোরাম । মার্কিন যুক্তরাষ্ট্রের বিদেশ সচিব অ্যান্টনি ব্লিঙ্কেনও অনুষ্ঠানে উপস্থিত ছিলেন।
প্রধানমন্ত্রী তাঁর বক্তব্যে ভারতে বর্তমানে যে গভীর রূপান্তর চলছে এবং বিভিন্ন ক্ষেত্রে যে অগ্রগতি হচ্ছে, তা তুলে ধরেন। "এটাই সঠিক মুহূর্ত" বলে জোর দিয়ে প্রধানমন্ত্রী, পেশাদারদের ভারতের সঙ্গে অংশীদারিত্ব গড়ে তোলার আমন্ত্রণ জানান।
বিভিন্ন ক্ষেত্রের প্রায় এক হাজার অগ্রণী পেশাদার অনুষ্ঠানে উপস্থিত ছিলেন।
CG/SD/SKD
(
মানবসম্পদবিকাশমন্ত্রক
ওয়ার্ল্ড বুক এবং কপিরাইট দিবস উপলক্ষ্যে ভারতের ন্যাশানাল বুক ট্রাস্ট এবং এফ আই সি সি আই আয়োজিত কোভিড-১৯ পরবর্তী কালের প্রকাশনা বিষয়ক একটি ওয়েবনারে কেন্দ্রীয় মানবসম্পদ উন্নয়ন মন্ত্রী অংশগ্রহণ করেছেন
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক বলেন, ভারতের প্রাচীন জ্ঞান এবং বইয়ের বিশাল ভাণ্ডার থাকার দরুন, ভারত অতীত এবং ভবিষ্যতের সঙ্গে যোগাযোগ করে চলেছে
নতুন দিল্লি, ২৩ এপ্রিল, ২০২০
ওয়ার্ল্ড বুক এবং কপিরাইট দিবস উপলক্ষে কোভিড-১৯ পরবর্তিকালে বই প্রকাশনা বিষয়ক এক ওয়েবনার অনুষ্ঠানে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক অংশগ্রহন করেন। নতুন দিল্লী তে আজকের এই অনুষ্ঠানটি আয়োজন করে ভারতের ন্যাশানাল বুক ট্রাস্ট এবং এফ আই সি সি আই। অনুষ্ঠানে শ্রী নিশাঙ্ক সকলকে শুভেচ্ছা জানিয়ে বলেন ভারত জ্ঞানের বিষয়ে মহাশক্তিধর রাষ্ট্র। প্রাচীন বিশ্ব বিদ্যালয়,প্রাচীন জ্ঞান এবং বইয়ের বিপুল ভাণ্ডারের দরুন ভারত সহজেই অতীত ও ভবিষ্যতের সঙ্গে যোগাযোগ করতে সম্ভব। পাশাপাশি ভারত প্রজন্মর সঙ্গে প্রজন্মর এবং সংস্কৃতির মধ্যে সেতু নির্মাণ করেছে। লেখক এবং প্রকাশকদের ধন্যবাদ জানান শ্রী নিশাঙ্ক। তিনি বই পড়ার ওপর বিশেষ জোর দিয়ে বলেন শিশুদের বই পড়ার জন্য উৎসাহিত করতে হবে,যাতে তারা বিশ্বাস করে যে বই তাদের সবচেয়ে ভালো বন্ধু।
তিনি বলেন আমাদের দেশের বড়ো সংখ্যায় যুব সমাজ রয়েছে,তাদের সঠিক জ্ঞান অর্জনের বিষয়টি শিক্ষক, লেখক, প্রকাশক এবং শিক্ষাবিদদের নিশ্চিত করতে হবে। এর ফলে এক শক্তিশালী ভারত গড়ে উঠবে।
এন বি টির সভাপতি অধ্যাপক গোবিন্দ প্রসাদ শর্মা মুখে মুখে শিক্ষাদান থেকে লিখিতভাবে শিক্ষাদানের পরিবর্তনের ইতিহাস তুলে ধরেন। তিনি বলেন এখন সময় এসেছে সমাজকে ই-শিখনের মাধ্যমে জ্ঞান অর্জনের বিষয়টি গ্রহন করার।
এন বি টির নির্দেশক শ্রী যুবরাজ মালিক বলেন, এই সময় প্রকাশনা শিল্প গভীর সঙ্কটের মুখে পরেছে। এই সঙ্কট কাটিয়ে উঠতে সময় লাগবে। তাই সময়ের চাহিদা মেনে সমাজকে ই-প্রকাশনার দিকে নজর দিতে হবে।
তিনি বলেন, করোনা অতিমারী নিয়ে এন বি টি "করোনা স্টাডি সিরিজ" প্রকাশের পরিকল্পনা করছে, যা কোভিড পরবর্তীকালে খুব সহায়ক হবে। শিশুদের জন্য তারা করোনা যোদ্ধাদের বিষয়ে গল্পের বই ও ছবির বই প্রকাশ করবে। এছাড়াও কলা, সাহিত্য, উপকথা, অর্থনীতি, সমাজবিদ্যা, বিজ্ঞান, স্বাস্থ্য বিষয়ক বই প্রকাশ করা হবে।
ফিকির প্রকাশনা কমিটির সভাপতি ও মুখ্য আধিকারিক শ্রী রত্নেশ ঝা স্বাগত ভাষণ দেন। ফিকির সহ সভাপতি শ্রীমতী মনিকা মালহোত্রা কাণ্ডারি, ফিকির মহা সচিব শ্রী দিলীপ চীনোয়,সংস্থার সহ সভাপতি শ্রী নীরজ জৈন প্রমুখ প্রকাশনার বিভিন্ন বিষয়ের ওপর আলোকপাত করেন।
সারা দেশের ১৮০টি সংস্থা বা ব্যক্তি এই ওয়েবনার সিরিজে যোগ দেন।
প্রকাশনা শিল্প কোভিড পরবর্তিকালে কি অবস্থায় যাবে তা এই ওয়েবনার সিরিজে তুলে ধরা হবে। পাশাপাশি ই-পঠনপাঠনের পদ্ধতির সঙ্গেও সমন্বয় গড়ে তোলা হবে।
(CG/PPM
প্রধানমন্ত্রীরদপ্তর
ডঃ থেমসুলা আও-য়ের প্রয়াণে প্রধানমন্ত্রীর শোক প্রকাশ
নয়াদিল্লি, ১০ অক্টোবর, ২০২২
ডঃ থেমসুলা আও-য়ের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। ডঃ থেমসুলা আও তাঁর সাহিত্য কর্মের মধ্যে দিয়ে নাগা সংস্কৃতিকে জনপ্রিয় করে তুলতে অগ্রগন্য ভূমিকা নেন।
প্রধানমন্ত্রী এক ট্যুইটে বলেছেন;
“ডঃ থেমসুলা আও-য়ের প্রয়াণে গভীরভাবে শোকাহত। তিনি তাঁর সাহিত্য কর্মের মধ্যে দিয়ে অনবদ্য নাগা সংস্কৃতিকে জনপ্রিয় করে তুলতে অগ্রগন্য ভূমিকা নেন। শিক্ষা এবং সংস্কৃতি ক্ষেত্রে তাঁর ভূমিকা বিশেষ উল্লেখযোগ্য। তাঁর পরিবার এবং বন্ধুদের প্রতি সমবেদনা জানাই। তাঁর বিদেহী আত্মা শান্তি পাক।”
PG/AB/NS
(
অর্থমন্ত্রক
এয়ার ইন্ডিয়ার কৌশলগত মালিকানা হস্তান্তর সম্পন্ন হয়েছে
নতুন দিল্লি, ০১ ফেব্রুয়ারি, ২০২২
“নতুন রাষ্ট্রায়ত্ত সংস্থা নীতি বাস্তবায়নের জন্য এয়ার ইন্ডিয়ার মালিকানার কৌশলগত হস্তান্তর সম্পন্ন হয়েছে” বলে জানিয়েছেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন। সংসদে আজ কেন্দ্রীয় বাজেট ২০২২-২৩ পেশ করার সময় একথা জানান তিনি। অর্থমন্ত্রী আরও বলেন যে, নীলাঞ্চল ইস্পাত নিগম লিমিটেডের জন্য কৌশলগত অংশীদার নির্বাচন করা হয়েছে। এছাড়াও খুব শীঘ্রই এলআইসি-র শেয়ার বাজারে ছাড়া হবে বলেও তিনি জানিয়েছেন। শ্রীমতী সীতারমন আরও জানান, ন্যাশনাল ব্যাঙ্ক ফর ফাইন্যান্সিং ইনফ্রাস্ট্রাকচার অ্যান্ড ডেভেলপমেন্ট এবং ন্যাশনাল অ্যাসেট রিকনস্ট্রাকশন কোম্পানি তাদের কাজ শুরু করেছে।
কর্পোরেট ক্ষেত্রে গতি বৃদ্ধি :
শ্রীমতী সীতারমন জানিয়েছেন যে, নতুন সংস্থার নাম নথিভুক্তিকরণের প্রক্রিয়া দ্রুত সম্পন্ন করার জন্য বেশ কিছু তথ্য প্রযুক্তি ভিত্তিক ব্যবস্থা প্রতিষ্ঠা করা হয়েছে। তিনি বলেন, এখন প্রসেস রি-ইঞ্জিনিয়ারিং সহ সেন্টার ফর প্রসেসিং এক্সিলারেটেড কর্পোরেট এক্সিট  প্রতিষ্ঠা করা হবে।
ঋণ পরিশোধে অক্ষমতা এবং দেউলিয়া বিধি :
কেন্দ্রীয় অর্থমন্ত্রী আরও জানিয়েছেন, দেউলিয়া প্রক্রিয়ায় নিষ্পত্তি পদ্ধতিতে উন্নতিসাধনে ঋণ পরিশোধে অক্ষমতা এবং দেউলিয়া আইনে প্রয়োজনীয় সংশোধন করা হবে।
CG/SS/SKD/
(Visitor Counter : 174
পেট্রোলিয়ামওপ্রাকৃতিকগ্যাসমন্ত্রক
‘প্রধানমন্ত্রী গরিব কল্যাণ যোজনা’-র উজ্জ্বলা সুবিধেভোগীদের জন্য প্রাপ্ত সুবিধে পয়লা জুলাই থেকে আরও তিন মাস বাড়ানোর সিদ্ধান্তের প্রস্তাবে অনুমোদন দিল কেন্দ্রীয় মন্ত্রিসভা
নতুন দিল্লী, ৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে পেট্রোলিয়াম ও প্রাকৃতিক গ্যাস মন্ত্রকের একটি প্রস্তাব অনুমোদিত হয়েছে। ‘প্রধানমন্ত্রী গরিব কল্যাণ যোজনা’-র আওতায় থাকা উজ্জ্বলা সুবিধেভোগীরা ওই প্রস্তাব অনুযায়ী এর ফলে পয়লা জুলাই থেকে আরও তিন মাস এই প্রকল্পের সুবিধে পাবেন।
কোভিড-১৯ মহামারীর ফলে সমাজের দরিদ্র এবং প্রান্তিক মানুষরা সব থেকে বেশি সমস্যায় পড়েছেন। সরকার এঁদের সুবিধের জন্য ‘প্রধানমন্ত্রী গরিব কল্যাণ যোজনা’ ত্রাণ প্যাকেজটি ঘোষণা করে। এই প্রকল্পে দরিদ্র মানুষরা প্রধানমন্ত্রী উজ্জ্বলা যোজনা -এর আওতায় এলপিজি গ্যাসের সিলিন্ডার তিন মাস বিনামূল্যে পেয়েছেন, যার সময়সীমা শুরু হয়েছিল পয়লা এপ্রিল থেকে।
এই প্রকল্পে এপ্রিল থেকে জুন মাসের মধ্যে উজ্জ্বলা সুবিধেভোগীদের ব্যাঙ্ক অ্যাকাউন্টে ৯,৭০৯ কোটি ৮৬ লক্ষ টাকা সরাসরি পাঠানো হয় এবং ১১ কোটি ৯৭ লক্ষ রান্নার গ্যাসের সিলিন্ডার সরবরাহ করা হয়েছে।
পর্যালোচনা করে দেখা গেছে, পিএমইউওয়াই-এর এক শ্রেণীর সুবিধেভোগী এই প্রকল্পের জন্য তাঁদের ব্যাঙ্ক অ্যাকাউন্ট থেকে প্রাপ্ত অর্থ সংগ্রহ করেননি। পেট্রোলিয়াম ও প্রাকৃতিক গ্যাস মন্ত্রক এই প্রকল্পের সুবিধে আরও তিন মাস বাড়ানোর প্রস্তাব দিয়েছিল। কেন্দ্রীয় মন্ত্রিসভা সেই প্রস্তাবটি অনুমোদন করেছে। এর ফলে, যেসমস্ত সুবিধেভোগীদের ব্যাঙ্ক অ্যাকাউন্টে সিলিন্ডার কেনার টাকা জমা পড়েছিল, অথচ তাঁরা সিলিন্ডার কেনেননি ౼সেইসব সুবিধেভোগী আগামী ৩০শে সেপ্টেম্বর পর্যন্ত এই প্রকল্পের সুবিধে পাবেন।
CG/CB/SKD
(Visitor Counter : 114
শ্রমওকর্মসংস্থানমন্ত্রক
কর্মসংস্হান সংক্রান্ত তথ্য প্রকাশে আরও স্বচ্ছতা আনতে সরকারের উদ্যোগ
যাবতীয় তথ্য প্রকাশে আরও স্বচ্ছতা বজায় রাখতে কেন্দ্রীয় সরকার সম্প্রতি বেশ কিছু পদক্ষেপ গ্রহণ করেছে। তথ্যের হিসাব-নিকাশ তৈরির কাজে যুক্ত প্রক্রিয়া সম্বন্ধে সংশ্লিষ্ট ব্যবহারকারি এবং বিশেষ করে, জনসাধারণকে সচেতন করে তুলতে এ ব্যাপারে সরকার একটি উপযুক্ত দৃষ্টিভঙ্গি নিতে চায়।
শ্রম ব্যুরো কর্মসংস্হান সম্পর্কিত দুটি গুরুত্বপূর্ণ সমীক্ষা চালিয়ে থাকে। এর একটি হল, বার্ষিক কর্মসংস্হান- বেকার সমীক্ষা এবং অপরটি, ত্রৈমাসিক কর্মসংস্হান সমীক্ষা। এ পর্যন্ত শ্রম ব্যুরোর পক্ষ থেকে বার্ষিক কর্মসংস্হান- বেকার সংক্রান্ত পাঁচটি সমীক্ষা চালানো হয়েছে। সেইসঙ্গে সবকটি সমীক্ষার প্রতিবেদনও প্রকাশিত হয়েছে। ষষ্ঠ বার্ষিক কর্মসংস্হান বেকার সমীক্ষার  কাজ শেষ হয়েছে। এখন তথ্য যাচাই-এর কাজ চলছে। আগামী সেপ্টেম্বর নাগাদ প্রতিবেদন তৈরির কাজ শেষ হয়ে যাবে।
নীতি আয়োগের পূর্বতন ভাইস চেয়ারম্যান ডঃ অরবিন্দ পানাগড়িয়ার সভাপতিত্বে গঠিত কর্মসংস্হান সংক্রান্ত টাস্ক ফোর্সের সুপারিশ অনুযায়ী বার্ষিক কর্মসংস্হান-বেকারত্ব বিষয়ক সমীক্ষার পরিবর্তে সময় ভিত্তিক শ্রমিক সংখ্যা নিরূপন-সমীক্ষা চালু হয়েছে। কেন্দ্রীয় পরিসংখ্যান ও কর্মসূচি রূপায়ন মন্ত্রক এই সমীক্ষা পরিচালনা করছে। সময়ভিত্তিক শ্রমিক-সংখ্যা নিরূপন সমীক্ষায় কেবলমাত্র গ্রামীন ক্ষেত্রে কর্মসংস্হান ও বেকার সংক্রান্ত বার্ষিক তথ্যই থাকছেনা, সেই সঙ্গে শহরাঞ্চলে কর্মসংস্হান ও বেকারত্ব সম্পর্কিত ত্রৈমাসিক তথ্যও থাকবে। এইভাবে, বার্ষিক-কর্মসংস্হান ও বেকারত্ব বিষয়ক সমীক্ষার তথ্যের পর্যালোচনা করা হবে।
ত্রৈ-মাসিক কর্মসংস্হান সমীক্ষা  শিল্প-সংস্হাগুলিকে ভিত্তি করে করা হয়। এর উদ্দেশ্য হল দশ জন বা তার বেশি শ্রমিক বা কর্মী রয়েছেন এমন সংস্হাগুলিতে পূর্ববর্তী ত্রৈমাসিকের তুলনায় বর্তমান সময়ে কর্মসংস্হানের ক্ষেত্রে প্রাসঙ্গিক পরিবর্তনগুলি নিরূপন করা। ত্রৈমাসিক কর্মসংস্হান সমীক্ষার ফলে প্রায় ৪৭ কোটি শ্রমিকের মধ্যে কেবলমাত্র ২ কোটি ৪০ লক্ষ শ্রমিকের রোজগার সংক্রান্ত তথ্য সংগৃহীত হয়েছে।
এই প্রেক্ষিতে, উপরোক্ত বিষয়গুলি খতিয়ে দেখার জন্য কেন্দ্রীয় সরকার প্রাক্তন মুখ্য-পরিসংখ্যানবীদ অধ্যাপক টি.সি.এ. অনন্ত-এর সভাপতিত্বে একটি কমিটি গঠন করেছে। কমিটিকে যত দ্রুত সম্ভব রিপোর্ট জমা দিতে বলা হয়েছে।
শ্রম ও কর্মসংস্হান মন্ত্রকের অধীন কর্মচারি ভবিষ্যনিধি তহবিল সংগঠন  মাসিক ভিত্তিতে বেতন প্রাপকদের তালিকা প্রকাশ শুরু করেছে। প্রধানমন্ত্রী রোজগার প্রত্যুৎসাহ যোজনার আওতায় ৫৮ হাজার ৪০০টি শিল্পক্ষেত্রে ৪৬ লক্ষ ৩৬ হাজার নতুন কর্মসংস্হান হয়েছে। এদের বেতন বাবদ ৮৫৫ কোটি টাকা ব্যয় করা হয়েছে।
(Visitor Counter : 85
খাদ্যপ্রক্রিয়াকরণশিল্পমন্ত্রক
কৃষকদের আরও আরও রোজগার বাড়ানোর সুবিধা করে দেবে পিএমকেএসওয়াই দেশকে সুস্থ রাখার লক্ষ্যে জৈব চাষের ওপর গুরুত্ব আরোপ : রামেশ্বর তেলি
কলকাতা, ২০ ডিসেম্বর, ২০১৯
খাদ্য প্রক্রিয়াকরণ শিল্পকে উৎসাহ দিতে সরকার বিভিন্ন উদ্যোগ নিয়েছে বলে জানিয়েছেন কেন্দ্রীয় খাদ্য প্রক্রিয়াকরণ প্রতিমন্ত্রী শ্রী রামেশ্বর তেলি। এর মাধ্যমে কর্মসংস্থানের সুযোগ বাড়বে পাশাপাশি, কৃষকের আয়ও বৃদ্ধি পাবে। কলকাতায় গতকাল ইন্ডিয়ান চেম্বার অফ কমার্স  আয়োজিত প্রধানমন্ত্রী কিষাণ সম্পদ যোজনা  – এর এক কর্মশালার উদ্বোধন করে মন্ত্রী একথা জানান। খাদ্য প্রক্রিয়াকরণ শিল্পে পশ্চিমবঙ্গে বিপুল সম্ভাবনা রয়েছে বলে উল্লেখ করে তিনি বলেন, এক্ষেত্রে সুযোগের সদ্ব্যবহার এখনও করা হয়নি। কেন্দ্র এ বিষয়ে রাজ্যকে সম্পূর্ণ সহযোগিতা করবে বলে তিনি আশ্বাস দেন।
দেশে জৈব চাষের গুরুত্বের কথা উল্লেখ করে মন্ত্রী জানান, তাঁর মন্ত্রক চাষীদের এ বিষয়ে উৎসাহিত করতে কর্মশালার আয়োজন করেছে। তিনি উদ্যোগপতি ও প্রগতিশীল কৃষকদের এই কর্মশালার সুযোগ গ্রহণের আহ্বান জানান, যাতে তাঁরা পিএমকেএসওয়াই – এর সুযোগগুলি পেতে পারেন। এই যোজনার আওতায় পরিকাঠামো, লজিস্টিক সহ বিভিন্ন ক্ষেত্রে সরকার ৩৫ থেকে ৭৫ শতাংশ খরচে সাহায্য করে থাকে। তপশিলি জাতি ও উপজাতিভুক্ত উদ্যোগপতিরা এই শিল্প করতে চাইলে তাঁদের ৫০ শতাংশ ভর্তুকির সংস্থান রয়েছে।
পিএমকেএসওয়াই – এর আওতায় কৃষকের থেকে খুচরো ব্যবসায়ী পর্যন্ত একটি ‘সাপ্লাই চেন’ গড়ে তোলার লক্ষ্যে আধুনিক পরিকাঠামো তৈরি করা হয়। মেগা ফুড পার্ক, সুসংহত কোল্ড চেন, খাদ্য প্রক্রিয়াকরণ শিল্প স্থাপন ও তার প্রসার, শস্য মজুতকরণ, কৃষি-ভিত্তিক শিল্প ক্লাস্টার, খাদ্যের মান, মানবসম্পদ – সাতটি বিষয় এই প্রকল্পে স্থান পায়। ২০১৯-২০ অর্থবর্ষে কৃষিজাত পণ্যের জন্য ৩১,৪০০ কোটি টাকা বিনিয়োগের সম্ভাবনা রয়েছে, যার ফলে ৩৩৪ লক্ষ মেট্রিক টন কৃষি পণ্য উৎপন্ন করা সম্ভব। এর আনুমানিক মূল্য ১,০৪,১২৫ কোটি টাকা। এর ফলে, ২০ লক্ষ কৃষক উপকৃত হবেন এবং ৫,৩০,৫০০ প্রত্যক্ষ/পরোক্ষ কর্মসংস্থানের সুযোগ সৃষ্টি হবে। এই অনুষ্ঠানে সাংসদ শ্রী সুভাষ সরকার, কলকাতা নাবার্ডের চিফ জেনারেল ম্যানেজার ডঃ সুব্রত মন্ডল, আইসিসি-র কৃষি-ভিত্তিক ব্যবসা কমিটির চেয়ারম্যান শ্রী শ্রীকান্ত গোয়েঙ্কা সহ বিশিষ্ট ব্যক্তিরা উপস্থিত ছিলেন।
CG/CB/SB
(Visitor Counter : 20